CELEX: 62005TO0454(01)
Language: sk
Date: 2007-10-17 00:00:00
Title: Uznesenie Súdu prvého stupňa (tretia komora) zo 17. októbra 2007. # Sumitomo Chemical Agro Europe SAS a Philagro France SAS proti Komisii Európskych spoločenstiev. # Prípravky na ochranu rastlín - Účinná látka procymidone - Smernica 91/414/EHS - Žaloba o neplatnosť - Žaloba na nečinnosť - Zastavenie konania - Žaloba o náhradu škody - Neprípustnosť - Zjavne nedôvodná žaloba. # Vec T-454/05.

Uznesenie Súdu prvého stupňa (tretia komora) zo 17. októbra 2007 – Sumitomo Chemical Agro Europe a Philagro France/Komisia
      (vec T‑454/05)
      „Prípravky na ochranu rastlín – Účinná látka procymidone – Smernica 91/414/EHS – Žaloba o neplatnosť – Žaloba na nečinnosť – Zastavenie konania – Žaloba o náhradu škody – Neprípustnosť – Zjavne nedôvodná žaloba“
      1.                     Žaloba o neplatnosť – Právomoc súdu Spoločenstva (článok 230 ES) (pozri bod 53)
      2.                     Žaloba o náhradu škody – Autonómia vo vzťahu k žalobe o neplatnosť a žalobe na nečinnosť (články 230 ES, 235 ES a článok 288
            druhý odsek ES) (pozri body 70 – 72)
      3.                     Žaloba o náhradu škody – Predbežné prijatie rozhodnutia Komisie v rámci konania o zaradení účinnej látky prípravku na ochranu
            rastlín do prílohy I smernice 91/414 (článok 288 druhý odsek ES; smernica Rady 91/414) (pozri body 73, 77 – 81)
      Predmet 
      
         
               Po prvé návrh na zrušenie údajného rozhodnutia Komisie, ktoré sa nachádza v liste z 20. októbra 2005, týkajúceho sa povolenia
                  na uvedenie účinnej látky procymidone na trh a uplatnenia smernice Rady 91/414/EHS z 15. júla 1991 o uvádzaní prípravkov na
                  ochranu rastlín na trh (Ú. v. EÚ L 230, s. 1; Mim. vyd. 03/011, s. 332), po druhé subsidiárne vo vzťahu k žalobe o neplatnosť
                  žaloba na nečinnosť smerujúca ku konštatovaniu, že Komisia protiprávne neprijala opatrenia požadované Sumitomo Chemical Agro
                  Europe SAS a jeho dcérskymi spoločnosťami v liste z 5. septembra 2005, a po tretie žaloba o náhradu škody smerujúca k získaniu
                  náhrady škody, ktorá bola údajne spôsobená žalobcom v dôsledku prijatia údajného rozhodnutia Komisie, ktoré sa nachádza v liste
                  z 20. októbra 2005 a subsidiárne v dôsledku neprijatia opatrení zo strany Komisie, ktoré žalobca požadoval v liste z 5. septembra
                  2005
               
            Výrok
      
         
                  1.
               
               
                  
               
               
                  	Konanie sa vo veci žaloby o neplatnosť a žaloby na nečinnosť zastavuje.
               
            
         
                  2.
               
               
                  
               
               
                  	Žaloba o náhradu škody sa odmieta ako neprípustná v rozsahu, v akom smeruje k získaniu náhrady škody, ktorá bola údajne spôsobená
                     Sumitomo Chemical Agro Europe SAS a Philagro France SAS v dôsledku prijatia údajného rozhodnutia zo strany Komisie, ktoré
                     sa nachádza v liste z 20. októbra 2005.
                  
               
            
         
                  3.
               
               
                  
               
               
                  	Žaloba o náhradu škody sa zamieta ako zjavne nedôvodná z právneho hľadiska v rozsahu, v akom smeruje k získaniu náhrady škody,
                     ktorá bola údajne spôsobená Sumitomo Chemical Agro Europe a Philagro France v dôsledku neprijatia opatrení zo strany Komisie,
                     ktoré požadoval Sumitomo Chemical Agro Europe a jeho dcérske spoločnosti v liste z 5. septembra 2005.
                  
               
            
         
                  4.
               
               
                  
               
               
                  	Sumitomo Chemical Agro Europe a Philagro France znášajú svoje vlastné trovy konania, ako aj trovy konania, ktoré vznikli Komisii.